Viborger Samler, 1838-07-22
J Mødet den 2den Juli blev Sagen angaaende Udkast til en Placat, indeholdende nærmere Bestemmelser angaaende nogle, Appellen i criminelle Sager vedkommende, Puncter, m. m., foreløbigen discuteret. Af 10 fra Petitionscommitteen ved dens Referent Stiftsprovst Hald indleverede Andragender, vedtog Forsamlingen, at de 9 ikke skulde oplæses. Det 10de Andragende derimod fra Guld-og Sølvarbeider C. Piil i Aarhuus om en Forandring i Guldsmedenes Laugsartikler, der var indleveret af Tobaksfabriqueur Funder, blev med Forsamlingens Samtykke af denne oplæst, men Spørgsmaalet om en Committees Nedsættelse besvaredes med 27 mod 19 Stemmer benægtende. – J Mødet den 4de Juli oplæste Examinatus juris Schytte et Forslag angaaende Danmarks Finantsvæsen. Med 40 Stemmer mod 1 antog Forsamlingen, at en Committee skulde nedsættes; men Valget af denne udsattes indtil et Forslag om samme Gjenstand af Tobaksfabriqueur Funder var foretaget. Denne oplæste derpaa bemeldte Forslag angaaende Danmarks Finantsvæsen, hvorpaa Forsamlingen med 40 Stemmer mod 1 antog Nedsættelsen af en Committee af fem Medlemmer til begge Forslags Drøftelse, hvortil valgtes Funder, Lüttichau, Nyholm, Friis og Brink=Seidelin. Sagen angaaende Møller Tøstesens Forslag, om Kobber-Rigsbanktegnenes Jndløsning mod Sølv- og Kobberpenge, der have deres fulde Valuta, blev endeligen afgjort. Agent Nielsen oplæste et Andragende fra Borgerrepræsentanterne i Nibe angaaende Besvarelse af et Spørgsmaal og Stænderskattens Udredelse, men tog Andragendet som et reent Communal=Anliggende tilbage. Procurator Ostenfeldt oplæste endvidere et Forslag om, at det nye Veiarbeide maatte for det Første stilles i Bero En Committee af tre Medlemmer besluttedes nedsat; Valget af disse udsattes til næste Møde. Præsidenten anmeldte endeligen Modtagelsen af et Andragende fra endeel Skole lære i Refs Herred om Forbedring i deres Kaar og et andet fra Pastor Kjær angaaende Medicinalvæsenet, der afgaves til de i lignende Anliggender tidligere nedsatte Committeer. – J Mødet den 5te Juli, hvori den Deputerede for Kjøbstædernes 8de Valgdistrict, Cancellieraad Rummelhoff var mødt, foretoges Udkastet til Jagtforordningen til endelig Behandling. – J Mødet den 6te Juli underrettede Præsidenten Forsamlingen om, at han af den kongelige Commissarius havde modtaget et Rentekammer-Circulaire, hvorved det er vedkommende Amtsforvaltere paalant, at tilbagebetale de i sin Tid erlagte Skriverpenge af Tiender. Fremdeles anmeldte Præsidenten, at han fra den Deputerede Schytte havde modtaget et Andragende fra nogle Kjøbmænd, og Brændeviisbrændere i Horsens angaaende Brænderierne; dette afgaves til vedkommende Committee. Den endelige Behandling af Jagtsagen tilendebragtes i dette Møde. Udkastene til Forsamlingens Betænkninger over 1, Udkast til en Anordning, indeholdende nærmere Bestemmelser til Conservation af Pante- og Skjødebøger, m. m. i modende Ulykkestilfælde og 2, Udkast til en Placat, indeholdende nærmere Bestemmelser angaaende Forbud mod Reisepasses Udstedelse, billigedes af Forsamlingen. Sagen, betræffende Udkast til en forandret Bestemmelse i Lovgivningen om Alimentationsbidrag til uægte Børn blev endeligen afgjort. – J Mødet den 7de Julii anmeldte Præsidenten, Modtagelsen af et Andragende fra Kjøbmand Bogildi Aalborg om at en i 1836 fra nogle Borgere sammesteds indgiven Petition om Consumtionens Ophævelse maatte afgives til den om denne Gjenstand nedsatte Committee, hvilket Ønske opfyldtes. Sagerne og Ole Kirks Forslag om en Forandring i Jurisdictionernes Jnddeeling og Udkast til en Placat, indeholdende nærmere Bestemmelser af det Sted, der i visse Tilfælde skal ansees som en Trængendes Fødested, bleve foreløbigen discuterede Lauritz Borberg oplæste et Forslag om, at der paa Landet maatte ansættes Politicassistenter. Committees Nedsættelse afsloges med 41 mod 2 Stemmer. – J Mødet den 9de Juli blev Sagen angaaende Udkast til en Placat, indeholdende nærmere Bestemmelser angaaende nogle, Apellen i criminelle Sager vedkommende, Puncter m. m. endeligen afgjort. Møller Knudstrup oplæste et Forslag for Kromand Christensen i Zeuthen om Afholdelse af Markeder ved Heuthen Kro; ingen Committee nedsattes. Assessor With oplæste dernæst et Forslag om en forbedret Jndretning af Varetægtsarresterne og Sraffeanstalterne. Spørgsmaalet om en Committees Nedsættelse besvaredes med 2 imod 20 Stemmer benægtende.